పోల్
బిగ్ బాస్ 3 గ్రాండ్ ఫినాలేలో రాహుల్ తల్లిదండ్రులు, సోదరి పాల్గొన్నారు. మెగాస్టార్ చిరంజీవి చేతుల మీదుగా రాహుల్ టైటిల్‌ను అందుకున్నప్పుడు ఆయన తల్లిదండ్రులు పక్కనే ఉన్నారు. ఆ తరవాత వారు నేరుగా మెహదీపట్నంలోని ఇంటికి వెళ్లిపోయారట. అక్కడ రాహుల్‌కు ఘనంగా స్వాగతం పలకడానికి ఏర్పాట్లు చేశారట. పువ్వులు, కేకులు, స్వీట్లు సిద్ధం చేశారట. కానీ, రాహుల్ మాత్రం అన్నపూర్ణ స్టూడియో నుంచి బయటికి వచ్చిన తరవాత ర్యాలీగా మెహదీపట్నంలోని ఆయన మావయ్య ఇంటికి వెళ్లిపోయారని సమాచారం.
మావయ్య ఇంటిలోనే కొన్ని యూట్యూబ్ ఛానెళ్లకు రాహుల్ ఇంటర్వ్యూలు కూడా ఇచ్చారు. ఆ తరవాత కూడా ఆయన తల్లిదండ్రుల వద్దకు వెళ్లలేదట. సోమవారం ఉదయం ఫ్రెండ్స్‌తో కలిసి రాహుల్ ఒక ఫైవ్ స్టార్ హోటల్‌కు వెళ్లారని తెలిసింది. అక్కడే ఫ్రెండ్స్‌తో భారీ పార్టీ చేసుకున్నారట. ఈరోజంతా అక్కడే గడిపారని సమాచారం. టైటిల్ గెలిచిన కుమారుడు ఇంటికి వస్తే అతనితో ఒక స్వీట్ తినిపించి సంబరాలు చేసుకుందామని భావించిన తల్లిదండ్రులను రాహుల్ నిరాశపరిచారని మీడియాలో వినిపిస్తున్న వార్త.
వాస్తవానికి సోమవారం రాహుల్ ఇంటర్వ్యూల కోసం చాలా మంది మీడియా ప్రతినిధులు ప్రయత్నించారు. కానీ, ఆయన అందుబాటులో లేడు. ఫోన్ కాల్స్‌కు కూడా స్పందించడంలేదు. బహుశా ఈ దావత్‌లు అన్నీ అయిపోయాక రాహుల్ ఇంటికి వెళ్తారనుకుంటా. ఆ తరవాతే ఇంటర్వ్యూలు, చిట్ చాట్‌లు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.